Egebergs Ærespris

**Kammerherre Egebergs Ærespris** (egentlig *Kabinetskammerherre Egebergs ærespris for alsidig idrett*) ble opprettet i 1919 av Ferdinand Julian Egeberg (1842–1921), og regnes som norsk idretts høyeste utmerkelse, som gis til utøvere som har markert seg i to eller flere forskjellige idretter. Kabinettkammerherren opprettet et fond på 10 000 kroner, en stor sum på den tiden, og i sine statutter vedtok Egeberg at fondets kapital skulle forbli urørt.

## Historie
Prisen tildeles utøvere som kan vise til allsidige idrettsprestasjoner og utmerket seg i minst to distinkt ulike idretter. Det er forventet høyt internasjonalt nivå på hovedidrett og resultater fra en annen idrett på høyt nasjonalt. Med unntak av Helge Løvland i 1919, Fridthjof Bergheim i 1931 og Otto Berg i 1934, der kombinasjonen friidrett og turn er anerkjent, har tildelingen vært rettet mot kombinasjonen av en sommer- og en vinteridrettsgren. Prisen har noen år blitt utdelt på Tolga, hvor Egeberg hadde hytte og omkom i en jaktulykke. Prisen er en bronsestatuett, utført av billedhuggeren Magnus Vigrestad (1887–1957). Statuetten forestiller en idrettsmann med laurbærkrans om overkroppen, som bæres frem av to idrettskamerater.

Laila Schou Nilsen, som mestret både alpint, skøyter og tennis, ble første kvinne med æresprisen i 1936. Først i 1980, 44 år senere, fikk neste kvinne prisen ved den olympiske skøyteløperen Bjørg Eva Jensen som også drev sykling i norgeseliten. Cato Zahl Pedersen fikk året etter, i 1981, prisen som første handikapputøver, innen alpint og langrenn.

Frem til 1988 tolket Norges idrettsforbund og «Egebergkomiteen» bestående av tre personer, at prestasjonene som skulle kvalifisere til norsk idretts høyeste utmerkelse, måtte foregå innen samme kalenderår. I 1988 ble statuttene endret. Det ble akseptert at prestasjonene kan komme etter hverandre. Det ble da også tildelt pris til personer bakover i tid, som etter den nye tolkningen burde vært tildelt prisen. Langrennsløperen Oddvar Brå kunne dermed fortjent tildeles det ettertraktede trofeet, siden han også var norsk mester som terrengløper innen friidrett. Siden har også Birger Ruud mottatt trofeet flere år etter aktiv periode innen skihopp og alpint. I 2005 ble Stein Johnson tildelt prisen utenfor kriteriene. Han fikk for sin innsats som trener for europamestere, verdensmestere og olympiske mestere innen hurtigløp på skøyter, padling, sykling og skiskyting.

I tillegg til de sportslige kravene, sier statuttene også at «kandidaten skal være en god rollemodell for idrettens grunnverdier». Denne paragrafen ble utfordret ved tildelingen til Therese Johaug i 2020. En del medier utfordret punktet om å være *en god rollemodell for idrettens grunnverdier*, der de viste til Johaugs doping-dom fra 2016. Juryen viste til skillet mellom juks og det de mente var uaktsomhet fra Johaug.

## Kriterier
* Hovedidrett – topplasseringer i internasjonale mesterskap som verdensmesterskap, Olympiske leker, Paralympiske leker eller verdenscup sammenlagt. Medalje i europamesterskap kan legges til grunn for vurdering dersom idretten har meget stor internasjonal utbredelse.
* Sideidrett(er) – nasjonale topplasseringer i minst en idrettsgren.
* Hovedidrett og sideidrett kan bedrives samtidig, eller innenfor en rimelig tidsperiode.
* Kandidaten skal være en god rollemodell for idrettens grunnverdier.

## Prisvinnere

## Galleri av vinnere

Fil:Gunnar_Andersen_1920.jpg|Gunnar Andersen, vinner i 1918
Fil:Helge_Løvland.jpg|Helge Løvland, vinner i 1919
Fil:Ole_Imerslun_Reistad.jpg|Ole Reistad, vinner i 1922
Fil:Johan_Støa_går_Trondheim_-_Oslo_Johan_Støa_walking_the_distance_Trondheim_-_Oslo_(1933).jpg|Johan Støa, vinner i 1926
Fil:Bernt_Evensen_Frogner_OB.F12069c.jpg|Bernt Evensen, vinner i 1928
Fil:Armand_Carlsen_på_Hamar_stadion_(HHB-02504)_(cropped).jpg|Armand Carlsen, vinner i 1929
Fil:Reidar_Jørgensen_(1904_-_1985)_(14407789099)_(cropped).jpg|Reidar Jørgensen, vinner i 1929
Fil:Bundesarchiv_R_8076_Bild-0100,_Olympische_Winterspiele,_Abfahrtslauf_Damen.jpg|Laila Schou Nilsen, vinner i 1936
Fil:56295_Johan_Haanes.jpg|Johan Haanes, vinner i 1937
Fil:Gotti_(cropped).jpg|Godtfred Holmvang, vinner i 1946
Fil:Sverre_Farstad_1949.jpg|Sverre Farstad, vinner i 1947
Fil:Martin_Stokken_1948cr.jpg|Martin Stokken, vinner i 1949
Fil:3943_Hjalmar_Andersen.jpg|Hjalmar Andersen, vinner i 1951
Fil:Hallgeir_Brenden_3.jpg|Hallgeir Brenden, vinner i 1952
Fil:33191_Roald_Aas.jpg|Roald Aas, vinner i 1956
Fil:Ole_Ellefsæter.jpg|Ole Ellefsæter, vinner i 1965
Fil:Fred_Anton_Maier.jpg|Fred Anton Maier, vinner i 1957
Fil:Bjørn_Wirkola_1966.JPG|Bjørn Wirkola, vinner i 1971
Fil:Ivar_Formo_(DEX_PR_000391).jpg|Ivar Formo, vinner i 1973
Fil:Wereldkampioenschappen_schaatsen_junioren_allround_in_Assen_Bjorg_Eva_Jensen_(N,_Bestanddeelnr_930-6402.jpg|Bjørg Eva Jensen, vinner i 1980
Fil:Holmenkollen_Ski_Festival_1980_DEX_PR_014277_(cropped).jpg|Oddvar Brå, vinner i 1987
Fil:Grete_Ingeborg_Nykkelmo.jpg|Grete Ingeborg Nykkelmo, vinner i 1990
Fil:Birger_Ruud3.jpg|Birger Ruud, vinner i 1991
Fil:Ingrid_Kristiansen.JPG|Ingrid Kristiansen, vinner i 1992
Fil:20190225_Seefeld_3396_Anette_Boe_(cropped).jpg|Anette Bøe, vinner i 2000
Fil:Bjoerndalen_cutout.JPG|Ole Einar Bjørndalen, vinner i 2002
Fil:OL_Innsbruck_1964_500m_skøyter_Gull_-_L0029_453bFo30141606080070.jpg|Stein Johnson, vinner i 2005
Fil:Lars_Berger_1.jpg|Lars Berger, vinner i 2006
Fil:Frode_Andresen.jpg|Frode Andresen, vinner i 2009
Fil:Jens_Arne_Svartedal_at_Tour_de_Ski.jpg|Jens Arne Svartedal, vinner i 2010
Fil:Hedda_Berntsen_Vancouver_2010.jpg|Hedda Berntsen, vinner i 2010
Fil:Kristin_Størmer_Steira_2012-02-18.jpg|Kristin Størmer Steira, vinner i 2011
Fil:Odd-Bjørn_Hjelmeset.jpg|Odd-Bjørn Hjelmeset, vinner i 2012
Fil:Mariann_Marthinsen.JPG|Mariann Marthinsen, vinner i 2013
Fil:AstridOslo2019_(cropped).jpg|Astrid Uhrenholdt Jacobsen, vinner i 2015
Fil:Nils-Erik_Ulset_Paralympics_2010.jpg|Nils Erik Ulset, vinner i 2018
Fil:Birgit_Skarstein.jpg|Birgit Skarstein, vinner i 2019
Fil:20190227_FIS_NWSC_Seefeld_Medal_Ceremony_850_5274_Therese_Johaug.jpg|Therese Johaug, vinner i 2020
Fil:Ragne_Wiklund.jpg|Ragne Wiklund, vinner i 2023


## Referanser


## Litteratur
*

## Eksterne lenker
* Norges Idrettsforbund, Utmerkelser og priser
* Mottakere av Kammerherre Egebergs Ærespris 1918 – 2019